pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ เตรียมลงพื้นที่แก้จนแม่ฮ่องสอน 17 ม.ค.นี้ มุ่งเน้นขจัดจุดอ่อน เสริมศักยภาพจุดแข็ง เพื่อยกระดับคุณภาพชีวิตประชาชนให้ดีขึ้น
วันจันทร์ที่ 15 มกราคม 2561
นายกฯ เตรียมลงพื้นที่แก้จนแม่ฮ่องสอน 17 ม.ค.นี้ มุ่งเน้นขจัดจุดอ่อน เสริมศักยภาพจุดแข็ง เพื่อยกระดับคุณภาพชีวิตประชาชนให้ดีขึ้น
นายกรัฐมนตรีเตรียมลงพื้นที่แก้จนแม่ฮ่องสอน 17 มกราคมนี้ มุ่งเน้นขจัดจุดอ่อน เสริมศักยภาพจุดแข็ง เพื่อยกระดับคุณภาพชีวิตประชาชนให้ดีขึ้น
วันนี้ (14 ม.ค.61) พลเอก ประยุทธ์ จันทร์โอชา นายกรัฐมนตรี มีกําหนดเดินทางลงพื้นที่ตรวจราชการ ณ จ.แม่ฮ่องสอน ในวันพุธที่ 17 ม.ค.นี้ โดย จ.แม่ฮ่องสอน เป็นจังหวัดที่มีปัญหาความยากจนอยู่ในอันดับต้น ๆ ของประเทศ เพราะมีสภาพภูมิประเทศเป็นภูเขาสูงชันและสลับซับซ้อน และพื้นที่ส่วนใหญ่เป็นอุทยานแห่งชาติ เขตป่าสงวนและรักษาพันธุ์สัตว์ป่า ทําให้มีข้อจํากัดด้านที่ดินทํากินของประชาชน
นอกจากนี้ การเดินทางเข้าพื้นที่มีความยากลําบาก จึงเป็นอุปสรรคด้านการขนส่งและการเข้าถึงบริการของรัฐ เช่น ถนน ประปา ไฟฟ้า การศึกษา และสาธารณสุข ทําให้การพัฒนาเป็นไปอย่างล่าช้า ดังนั้น จ.แม่ฮ่องสอนจึงเป็นจังหวัดเป้าหมายที่มีความสําคัญลําดับสูงในการแก้ไขปัญหาความยากจนของรัฐบาล เพื่อให้ประชาชนมีคุณภาพชีวิตที่ดีขึ้น
อย่างไรก็ตาม จ.แม่ฮ่องสอน ก็ยังมีศักยภาพที่สามารถใช้เป็นจุดแข็งในการพัฒนาได้ เช่น มีทรัพยากรป่าไม่ที่อดุมสมบูรณ์ มีทุนทางวัฒนธรรมและแหล่งท่องเที่ยวที่หลากหลาย พื้นที่ชายแดนติดกับประเทศเพื่อนบ้าน และประชาชนมีวิถีชีวิตที่เรียบง่าย
“โดยรัฐบาลเตรียมพิจารณาแนวทางการพัฒนาที่สอดคล้องกับความต้องการของคนในพื้นที่และภาคเอกชน เช่น สนับสนุนเส้นทางบินตรง กทม.-แม่ฮ่องสอน การคมนาคมขนส่งทางราง ส่งเสริมการเกษตรแบบพรีเมียม เกษตรแปรรูป และสมุนไพร รวมทั้งส่งเสริมการท่องเที่ยวข้ามแดน และจัดหาบุคลากรทางการแพทย์ให้เพียงพอ เป็นต้น”
ทั้งนี้ นายกรัฐมนตรีจะเป็นสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชน  ตามโครงการจัดที่ดินทํากินให้ชุมชนของรัฐบาล รับฟังข้อเสนอแนวทางการพัฒนาอาชีพและเพิ่มรายได้ของชาวแม่ฮ่องสอน เป็นประธานการประชุมยุทธศาสตร์การพัฒนา จ.แม่ฮ่องสอน และเยี่ยมชมชุมชนคุณธรรมตามหลักปรัชญาของเศรษฐกิจพอเพียง ตลาดประชารัฐและถนนสายวัฒนธรรม ตลอดจนแหล่งท่องเที่ยวที่สําคัญ เช่น บ่อน้ําพุร้อนผาบ่อง พระธาตุดอยกองมู อีกด้วย
-----------------------
สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหาร ข้าราชการและเจ้าหน้าที่ของกระทรวงฯ ร่วมพิธีถวายผ้าพระกฐินพระราชทาน ประจำปี 2561
วันศุกร์ที่ 9 พฤศจิกายน 2561
รมว.กระทรวงดิจิทัลฯ นําคณะผู้บริหาร ข้าราชการและเจ้าหน้าที่ของกระทรวงฯ ร่วมพิธีถวายผ้าพระกฐินพระราชทาน ประจําปี 2561
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานพิธีถวายผ้าพระกฐินพระราชทานของกระทรวงดิจิทัลเพื่อเศรษฐกิจและสังคม ประจําปี พ.ศ. 2561 เนื่องด้วย สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐิน ให้กระทรวงดิจิทัลฯ นําไปถวายแด่พระภิกษุสงฆ์จําพรรษา ณ วัดวิเวกวายุพัด พระอารามหลวง อําเภอบางปะอิน จังหวัดพระนครศรีอยุธยา เมื่อวันที่ 9 พฤศจิกายน 2561 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวงดิจิทัลฯ ข้าราชการ พนักงานราชการ เจ้าหน้าที่และผู้บริหารหน่วยงานในสังกัดกระทรวงดิจิทัลฯ เข้าร่วมในพิธีฯ อย่างพร้อมเพรียงกัน
*************************
รัฐบาลไทย-ข่าวทำเนียบรัฐบาล-นายกฯ สั่งปรับกระบวนการงบประมาณเพื่อพัฒนาประเทศ เน้นเชื่อมโยงแผนงานทุกระดับและมุ่งผลสำเร็จของงานอย่างยั่งยืน ชี้พร้อมใช้ ม.44 ดำเนินการให้รวดเร็วและเกิดประสิทธิภาพสูงสุด
วันเสาร์ที่ 10 มิถุนายน 2560
นายกฯ สั่งปรับกระบวนการงบประมาณเพื่อพัฒนาประเทศ เน้นเชื่อมโยงแผนงานทุกระดับและมุ่งผลสําเร็จของงานอย่างยั่งยืน ชี้พร้อมใช้ ม.44 ดําเนินการให้รวดเร็วและเกิดประสิทธิภาพสูงสุด
นายกรัฐมนตรี ได้สั่งการในที่ประชุมคณะกรรมการนโยบายการบริหารงานจังหวัดและกลุ่มจังหวัดแบบบูรณาการ
วันนี้ (10 มิถุนายน 2560) นายกฯ สั่งปรับกระบวนการงบประมาณเพื่อพัฒนาประเทศ เน้นเชื่อมโยงแผนงานทุกระดับและมุ่งผลสําเร็จของงานอย่างยั่งยืน ชี้พร้อมใช้ ม.44 ดําเนินการให้รวดเร็วและเกิดประสิทธิภาพสูงสุด
พลเอก ประยุทธ์ จันทร์โอชา นายกรัฐมนตรี ได้สั่งการในที่ประชุมคณะกรรมการนโยบายการบริหารงานจังหวัดและกลุ่มจังหวัดแบบบูรณาการ (ก.น.จ.) ให้ไปจัดทําโครงสร้างและกลไกการทํางาน รวมทั้งแนวทางแก้ไขกฎหมายและระเบียบในการบริหารแผนการใช้จ่ายงบประมาณ ทั้งในระดับชาติ ภาค กลุ่มจังหวัด จังหวัด และอําเภอใหม่ทั้งหมดภายใน 1 สัปดาห์ จากนั้นจะจัดทํารายละเอียดข้อเสนอแผนงาน โครงการ หลักเกณฑ์ และวิธีบริหารงบประมาณที่มีความสอดคล้องกันในทุกระดับต่อไป
“ท่านนายกฯ เน้นย้ําว่าที่ผ่านมากระบวนการงบประมาณมีปัญหาคือ ขาดความเชื่อมโยงในการวางแผนทุกระดับ เน้นการใช้จ่ายมากกว่ามุ่งผลสําเร็จของงาน ขาดความสอดคล้องกันระหว่างแผนการปฏิบัติกับการจัดสรรงบประมาณ จึงจําเป็นต้องปรับระบบใหม่เพื่อให้งบประมาณเป็นเครื่องมือการบริหารที่เน้นความสําเร็จของนโยบาย รวดเร็ว โปร่งใส และให้ประชาชนเห็นเป็นรูปธรรม”
ทั้งนี้ นายกรัฐมนตรีกําหนดให้เพิ่มเติมแผนการใช้จ่ายระดับภาค จากเดิมที่มีเพียงระดับกลุ่มจังหวัดและจังหวัดเท่านั้น เพื่อให้สอดคล้องกับแผนพัฒนา 6 ภาค ที่ครอบคลุม 18 กลุ่มจังหวัด และจะต้องบริหารงบประมาณโดยคํานึงถึงความแตกต่างระหว่างจังหวัด การจัดสรรให้เพียงพอต่อความจําเป็น และการสร้างมูลค่าเพิ่มทั้งด้านเศรษฐกิจและคุณภาพชีวิตประชาชนด้วยการเชื่อมโยงการขนส่ง การค้า การท่องเที่ยวในกลุ่มจังหวัดและภาค
“รัฐบาลพร้อมใช้อํานาจตามมาตรา 44 เพื่อเร่งรัดให้การดําเนินการนี้รวดเร็วขึ้นและมีประสิทธิภาพสูงสุด ซึ่งท่านนายกฯ เน้นว่าการจัดสรรงบประมาณจะต้องบูรณาการรวมทุกมิติ ทั้งนโยบายหรือยุทธศาสตร์เฉพาะด้าน (Agenda Based) ภารกิจของส่วนราชการ (Functional Based) และการพัฒนาภาค กลุ่มจังหวัดจังหวัด (Area Based) พร้อมทั้งเชื่อมโยงกับยุทธศาสตร์ชาติ 20 ปี และแผนพัฒนาเศรษฐกิจและสังคมฉบับที่ 12 และฉบับต่อ ๆ ไปด้วย”
..................................................................................
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดการประกวดและนำเสนอผลงานการพัฒนานวัตกรรมด้านการบังคับคดี ในโครงการ Smart LED HACKATHON ๒๐๑๘ หัวข้อ Simply & Easy Access : Assets Information
วันพุธที่ 26 ธันวาคม 2561
กระทรวงยุติธรรม โดยกรมบังคับคดีจัดการประกวดและนําเสนอผลงานการพัฒนานวัตกรรมด้านการบังคับคดี ในโครงการ Smart LED HACKATHON ๒๐๑๘ หัวข้อ Simply & Easy Access : Assets Information
กรมบังคับคดีจัดการประกวดและนําเสนอผลงานการพัฒนานวัตกรรมด้านการบังคับคดี ในโครงการ Smart LED HACKATHON ๒๐๑๘ หัวข้อ Simply & Easy Access : Assets Information
เมื่อวันที่ ๒๕ ธันวาคม ๒๕๖๑ เวลา ๐๙.๐๐ น. กรมบังคับคดีจัดการประกวดและนําเสนอผลงานการพัฒนานวัตกรรมด้านการบังคับคดีโครงการ Smart LED HACKATHON ๒๐๑๘ ในหัวข้อ Simply & Easy Access : Assets Information โดยมีนางสาวรื่นวดี สุวรรณมงคล อธิบดีกรมบังคับคดี เป็นประธานเปิดการแข่งขัน ซึ่งมีนางทัศนีย์ เปาอินทร์ รองอธิบดีกรมบังคับคดี เป็นผู้กล่าวรายงาน และคณะผู้บริหารและเจ้าหน้าที่กรมบังคับคดี เข้าร่วมโครงการดังกล่าวฯ โดยมีผู้เข้าร่วมแข่งขันจํานวน ๑๒ ทีม จํานวน ๒๙ คน ตัดสินโดยคณะกรรมการผู้ทรงคุณวุฒิ ณ ห้องประชุมใหญ่ ชั้น ๙ อาคารกรมบังคับคดี
นางสาวรื่นวดี สุวรรณมงคล อธิบดีกรมบังคับคดี กล่าวว่า การเปลี่ยนแปลงทางเทคโนโลยีดิจิทัลในยุคปัจจุบันได้มีการพัฒนาอย่างรวดเร็ว ซึ่งเป็นตัวเร่งที่นําไปสู่การขับเคลื่อนพัฒนาการทํางานในทุกมิติ ซึ่งรัฐบาลได้มีนโยบายให้หน่วยงานภาครัฐต้องปรับโครงสร้าง วิธีการทํางาน วัฒนธรรมองค์กร ให้กลมกลืนกับเทคโนโลยีดิจิทัล มีศักยภาพตามทันเทคโนโลยี และสามารถใช้เทคโนโลยีให้เกิดประโยชน์สูงสุดเพื่อมุ่งไปสู่การเป็น Digital Government สําหรับกรมบังคับคดีได้มีการพัฒนางานด้านการบังคับคดีมาอย่างต่อเนื่อง มุ่งเน้นการบริการประชาชนให้ได้รับความสะดวก รวดเร็ว เป็นธรรม และมีความโปร่งใสในการทํางาน ปัจจุบันได้ยกระดับการทํางานและการให้บริการสู่ LED ๔.๐ โดยใช้หลักที่ว่า “กรมบังคับคดี มุ่งมั่น พัฒนา ใส่ใจในความสะดวกของประชาชนเพื่อให้เข้าถึงบริการของกรมบังคับคดีอย่างทั่วถึง” การจัดกิจกรรมการแข่งขันนวัตกรรมในครั้งนี้ จะเป็นการให้ผู้แข่งขันได้นําเสนอความคิดที่จะพัฒนานวัตกรรมในการให้บริการแก่ประชาชน กรมบังคับคดีจะนําผลจากโครงการฯนี้ไปปรับปรุงการนําเสนอข้อมูลทรัพย์รอการขาย เพื่อให้ประชาชนสามารถเข้าถึงข้อมูลได้ง่าย และสะดวก อันจะเป็นการช่วยให้ประชาชนสามารุตัดสินใจในการเข้าร่วมประมูลได้ดียิ่งขึ้น ซึ่งโครงการนี้ถือเป็นของขวัญปีใหม่ของกรมบังคับคดีที่มอบให้ประชาชนสามารถเข้าถึงบริการของกรมบังคับคดีได้อย่างทั่วถึง
โดยปรากฏผลการประกวด ดังนี้ รางวัลชนะเลิศ ได้แก่ ทีม Next-in รางวัลรองชนะเลิศอันดับที่ ๑ ได้แก่ ทีม BEARYOUGO รางวัลรองชนะเลิศอันดับที่ ๒ ได้แก่ ทีม Psycho-Tech ซึ่งมีนางสาวรื่นวดี สุวรรณมงคล อธิบดีกรมบังคับคดี เป็นผู้มอบโล่รางวัลและใบประกาศนียบัตรแก่ผู้รับรางวัล
รัฐบาลไทย-ข่าวทำเนียบรัฐบาล-ก.ยุติธรรม เปิดเวทีหารือกฎหมายกองทุนยุติธรรม  พัฒนากลไกเพื่อช่วยเหลือประชาชนให้เข้าถึงความเป็นธรรมได้อย่างเท่าเทียม
วันอังคารที่ 10 ตุลาคม 2560
ก.ยุติธรรม เปิดเวทีหารือกฎหมายกองทุนยุติธรรม  พัฒนากลไกเพื่อช่วยเหลือประชาชนให้เข้าถึงความเป็นธรรมได้อย่างเท่าเทียม
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการพัฒนาพัฒนากฎหมายกองทุนยุติธรรม ครั้งที่ ๒/๒๕๖๐
เมื่อวันจันทร์ที่ ๙ ตุลาคม ๒๕๖๐ เวลา ๑๓.๓๐ น.
ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ จังหวัดนนบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการพัฒนาพัฒนากฎหมายกองทุนยุติธรรม ครั้งที่ ๒/๒๕๖๐
เพื่อรับทราบผลการดําเนินงานด้านการพัฒนากฎหมายของกองทุนยุติธรรมในเรื่องต่างๆ
อาทิ อํานาจวินิจฉัยอุทธรณ์คําสั่งเกี่ยวกับการให้ความช่วยเหลือของคณะกรรมการกองทุนยุติธรรม
และการพิจารณาหลักเกณฑ์การช่วยเหลือผู้ถูกละเมิดสิทธิมนุษยชน
หรือผู้ได้รับผลกระทบจากการถูกละเมิดสิทธิมนุษยชน
ตามระเบียบคณะกรรมการกองทุนยุติธรรม ว่าด้วยหลักเกฑณ์วิธีการ และเงือนไข
ในการช่วยเหลือผู้ถูกละเมิดสิทธิ์ฯ
นอกจากนี้ ที่ประชุมได้ร่วมพิจารณาในประเด็นต่างๆ อาทิ ขั้นตอนการอุทธรณ์ผล
การพิจารณาทบทวนของคณะอนุกรรมการฯ การกําหนดหลักเกณฑ์คุณสมบัติและลักษณะต้องห้าม
วาระการดํารงตําแหน่งและการพ้นจากตําแหน่ง
ของอนุกรรมการผู้แทนเครือข่ายยุติธรรมชุมชน ซึ่งที่ประชุมกําหนดให้ใช้รูปแบบเดียวกับหลักเกณฑ์
ในการคัดเลือกผู้ทรงคุณวุฒิของคณะอนุกรรมการให้ความช่วยเหลือประจําจังหวัด
พร้อมกันนี้ที่ประชุมได้เห็นชอบให้เพิ่มเกณฑ์การช่วยเหลือสําหรับค่าใช้จ่าย
การตรวจประเมินอายุเด็กทางคดีไว้ในระเบียบ/ประกาศกองทุนยุติธรรม
เพื่อการคุ้มครองเยียวยา ช่วยเหลือเด็กที่ตกเป็นผู้เสียหายและที่เป็นผู้กระทําผิด
อีกทั้งได้มอบหมายให้ฝ่ายเลขาฯ ไปหารือร่วมกับภาคส่วนที่เกี่ยวข้อง
เพื่อกําหนดแนวทางการให้ความช่วยเหลือผู้ถูกละเมิดสิทธิมนุษยชนหรือผู้ได้รับผลกระทบจาก
การถูกละเมิดสิทธิมนุษยชน ตาม พ.ร.บ. กองทุนยุติธรรม พ.ศ. ๒๕๕๘
และให้คณะอนุกรรมการพัฒนากฎหมายฯ พิจารณาอีกครั้ง
รัฐบาลไทย-ข่าวทำเนียบรัฐบาล-“บิ๊กอู๋”ปฐมนิเทศยุวแรงงาน ติวเข้มเยาวชน ก่อนเตรียมตัวเข้าตลาดงาน
วันอาทิตย์ที่ 1 เมษายน 2561
“บิ๊กอู๋”ปฐมนิเทศยุวแรงงาน ติวเข้มเยาวชน ก่อนเตรียมตัวเข้าตลาดงาน
รมว.แรงงาน เปิดโครงการปฐมนิเทศยุวแรงงาน แก่นักเรียน นักศึกษากว่า 500 คน ให้ใช้เวลาว่างอย่างเหมาะสม และเห็นคุณค่าของเงิน เสริมสร้างทักษะ ฝึกความอดทน ระเบียบวินัย สร้างแรงบันดาลใจ สร้างทีมงาน เสริมประสบการณ์นอกห้องเรียน เตรียมพร้อมสู่โลกการทํางาน
รมว.แรงงาน เปิดโครงการปฐมนิเทศยุวแรงงาน แก่นักเรียน นักศึกษากว่า 500 คน ให้ใช้เวลาว่างอย่างเหมาะสม และเห็นคุณค่าของเงิน เสริมสร้างทักษะ ฝึกความอดทน ระเบียบวินัย สร้างแรงบันดาลใจ สร้างทีมงาน เสริมประสบการณ์นอกห้องเรียน เตรียมพร้อมสู่โลกการทํางาน
(1 เม.ย.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวในโอกาสเป็นประธานในพิธีเปิด “โครงการปฐมนิเทศยุวแรงงาน เตรียมพร้อมสู่โลกการทํางาน” ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน โดยกล่าวว่า กระทรวงแรงงานเป็นกระทรวงที่ต้องการให้คนไทยได้ทํางานอย่างถ้วนทั่ว โดยเฉพาะแรงงานไทยจะต้องเป็นแรงงานที่มีคุณภาพสามารถใช้นวัตกรรมและเทคโนโลยีในยุคไทยแลนด์ 4.0 ได้ สําหรับเยาวชนก็ต้องเตรียมความพร้อมเข้าสู่สังคมการทํางาน เพื่อจะได้ปรับตัวระหว่างการฝึกทํางาน ฝึกฝนทักษะ และค้นหาประสบการณ์ใหม่ๆ รู้จักบริหารเงิน และเห็นคุณค่าของเงิน
พล.ต.อ.อดุลย์ฯ กล่าวต่อไปว่า โครงการ“ประชารัฐรวมพลัง สร้างยุวแรงงาน” เป็นการส่งเสริม
การมีงานทําให้แก่นักเรียน นักศึกษา ในช่วงปิดภาคเรียน/ช่วงว่างจากการเรียน และเสริมสร้างทักษะชีวิตการทํางาน สร้างรายได้ระหว่างการเรียน และช่วยลดภาระค่าใช้จ่ายของผู้ปกครอง สอดคล้องยุทธศาสตร์ชาติระยะ 20 ปี โดยกรมพัฒนาฝีมือแรงงาน เป็นหน่วยเตรียมความพร้อมก่อนเข้าทํางาน การปฐมนิเทศวันนี้มีเยาวชนเข้าร่วมกว่า 500 คน
สําหรับการเตรียมความพร้อมให้ยุวแรงงานก่อนเข้าทํางานจริงในวันนี้ มีกิจกรรมให้ความรู้เกี่ยวกับกฎหมายแรงงาน ความปลอดภัยในการทํางาน บุคลิกภาพในการทํางาน การพัฒนาทักษะฝีมือ มีทัศนคติที่ดี
มีจิตบริการ มีระเบียบวินัย มีความรับผิดชอบ และสร้างแรงงานบันดาลใจก่อนเข้าทํางานในสถานประกอบกิจการ และสามารถนําความรู้ไปเป็นแนวทางในการประกอบอาชีพในอนาคตได้ ประกอบด้วย การเสวนา เรื่อง การเตรียมความพร้อมก่อนเข้าสู่ระบบการทํางาน บรรยายเรื่อง การสร้างแรงงานบันดาลใจในการทํางาน กิจกรรมสันทนาการ ละลายพฤติกรรม และสร้างทีมงาน เป็นต้น ทั้งนี้ เยาวชนส่วนใหญ่ที่เข้าร่วมโครงการมีความสนใจทํางานในภาคบริการ อาทิ พนักงานเสิร์ฟ ในร้านกาแฟ ร้านอาหารญี่ปุ่น เป็นต้น
-----------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
1 เมษายน 2561
รัฐบาลไทย-ข่าวทำเนียบรัฐบาล-ทส.ร่วมกับจังหวัดเชียงราย จัดงาน "ไม้มีค่า ป่าชุมชน คนอยู่กับป่า" พร้อมรับมือแก้ไขปัญหาไฟป่าหมอกควัน
วันจันทร์ที่ 18 มีนาคม 2562
ทส.ร่วมกับจังหวัดเชียงราย จัดงาน "ไม้มีค่า ป่าชุมชน คนอยู่กับป่า" พร้อมรับมือแก้ไขปัญหาไฟป่าหมอกควัน
รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ปลัดกระทรวงทรัพยากรธรรมชาติและสิ่งแวดล้อม ผู้ตรวจราชการกระทรวงทรัพยากรธรรมชาติและสิ่งแวดล้อม และคณะผู้บริหารหน่วยงานในสังกัดกระทรวงทรัพยากรธรรมชาติและสิ่งแวดล้อม ลงพื้นที่จังหวัดเชียงราย เ
ทส.ร่วมกับจังหวัดเชียงราย จัดงาน "ไม้มีค่า ป่าชุมชน คนอยู่กับป่า" พร้อมรับมือแก้ไขปัญหาไฟป่าหมอกควัน
กระทรวงทรัพยากรธรรมชาติและสิ่งแวดล้อม ร่วมกับ จังหวัดเชียงราย จัดงาน"ไม้มีค่า ป่าชุมชน คนอยู่กับป่า" จากนโยบายรัฐบาลมีแผนและเป้าหมายที่ชัดเจนในการทวงคืนผืนป่า ฟื้นฟูสภาพป่า ส่งเสริมปลูกไม้มีค่า ป่าชุมชน ยึดแนวพระราชดําริให้ประชาชนอยู่ร่วมกับป่าได้ และจัดหาที่ดินให้ประชาชนผู้ส่งเสริมอาชีพสร้างป่าสร้างรายได้ ซึ่งก่อให้เกิดเศรษฐกิจชุมชน ให้คนในชุมชนสามารถพึ่งตนเองได้ตามหลักปรัชญาเศรษฐกิจพอเพียงของในหลวงรัชกาลที่ 9 ด้วยการสร้างความสมดุลระหว่างการอนุรักษ์และการใช้ประโยชน์อย่างยั่งยืน เพื่อคุณภาพชีวิตที่ดีขึ้นของประชาชน
โดยเมื่อวันเสาร์ที่ 16 มีนาคม 2562 รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วย ปลัดกระทรวงทรัพยากรธรรมชาติและสิ่งแวดล้อม และคณะผู้บริหารหน่วยงานในสังกัดกระทรวงทรัพยากรธรรมชาติและสิ่งแวดล้อม ได้ลงพื้นที่จังหวัดเชียงรายเพื่อติดตาม พลเอก ประยุทธ์ จันทร์โอชานายกรัฐมนตรี ในการเดินทางมาเป็นประธานเปิดงาน"ไม้มีค่า ป่าชุมชน คนอยู่กับป่า" มอบนโยบายการแก้ไขปัญหาไฟป่าหมอกควันของจังหวัดเชียงราย และพบปะพูดคุยกับประชาชนชาวจังหวัดเชียงรายและพื้นที่ใกล้เคียงที่มาร่วมงาน โอกาสนี้ พลเอก สุรศักดิ์ กาญจนรัตน์ รัฐมนตรีว่ากการกระทรวงทรัพยากรธรรมชาติและสิ่งแวดล้อม ได้มอบหนังสือแสดงโครงการป่าชุมชนแก่แก่ผู้แทนป่าชุมชนจํานวน 5 แห่ง โดยมี นายกรัฐมนตรีเป็นประธานสักขีพยานณ ศาลากลางจังหวัดเชียงราย มีผู้เข้าร่วมงานกว่า 2,000 คน
ในการกล่าวเปิดงาน นายกรัฐมนตรี ได้ให้ความสําคัญของผลกระทบต่อสุขภาพประชาชน การแก้ไขหรือลดปัญหาโดยการควบคุมไม่ให้มีการเผาในพื้นที่ป่าอย่างเด็ดขาด ต้องอาศัยความร่วมมือกันอย่างจริงจัง พร้อมทั้งหาแนวทางแก้ไขปัญหาหมอกควันและไฟป่าร่วมกับประเทศเพื่อนบ้านอีกด้วยนอกจากนี้ รัฐบาลกําลังผลักดันกฎหมายป่าชุมชนให้สําเร็จ มีเป้าหมายป่าชุมชนทั่วประเทศ 2 หมื่นกว่าแห่งพร้อมทั้งขอให้ทุกคนช่วยกันดูแลป่าไม้ ซึ่งประชาชนจะได้จะรับประโยชน์จากการดูแลป่า การเก็บหาของป่า และเกิดรายได้จากป่าชุมชนด้านอื่นๆ นําเข้าเป็นกองทุนของหมู่บ้านได้
รัฐบาลไทย-ข่าวทำเนียบรัฐบาล-InnoSpace ทุ่ม 50 ล้านบาท ตั้งกองทุน Bridge Fund ช่วย Startup ฝ่าวิกฤต COVID-19 [กระทรวงอุตสาหกรรม]
วันอังคารที่ 21 เมษายน 2563
InnoSpace ทุ่ม 50 ล้านบาท ตั้งกองทุน Bridge Fund ช่วย Startup ฝ่าวิกฤต COVID-19 [กระทรวงอุตสาหกรรม]
InnoSpace ทุ่ม 50 ล้านบาท ตั้งกองทุน Bridge Fund ช่วย Startup ฝ่าวิกฤต COVID-19
InnoSpace (Thailand) ทุ่มเงินกว่า 50 ล้านบาท ตั้งกองทุน InnoSpace Bridge Fund เพื่อช่วยเหลือ Startup ที่ได้รับผลกระทบจากการแพร่ระบาดของไวรัส COVID-19 และให้ความสําคัญ Startup ที่มี Solution ที่จะช่วยแก้ไขปัญหาและสถานการณ์ในปัจจุบันได้
นายเทวินทร์ วงศ์วานิช ประธานกรรมการ บริษัท อินโนสเปซ (ประเทศไทย) จํากัด กล่าวว่า กองทุน InnoSpace Bridge Fund จัดตั้งขึ้นในช่วงภาวะวิกฤติ มีวงเงินตั้งต้น 50 ล้านบาท เพื่อช่วยสตาร์ตอัพที่ได้รับผลกระทบจากวิกฤติโควิด-19 มีเป้าหมายเข้าไปช่วยสตาร์ตอัพเรื่องกระแสเงินสด โดยให้ความสําคัญกับสตาร์ตอัพที่เข้ามาแก้สถานการณ์โควิด-19 ได้ หรือมีนวัตกรรมที่เข้าไปช่วยสังคมในช่วงนี้ ทั้งนี้ ได้ร่วมมือกับ คณะกรรมการตลาดหลักทรัพย์ (กลต.) ดําเนินการในรูปแบบแนวคิด “หุ้นกู้แปลงสภาพ” โดยสตาร์ตอัพที่ประสงค์จะระดมทุน สามารถออกหุ้นกู้แปลงสภาพเพื่อระดมทุนได้ ซึ่งจะมีลักษณะเหมือนการกู้เงิน และให้หุ้นกู้เป็นตัวแทน โดยมีกําหนดชําระคืนทั้งเงินต้นและดอกเบี้ย หรือแปลงเป็นทุน เป็นหุ้นในสตาร์ตอัพ โดย InnoSpace (Thailand) ได้ตั้งเป้าช่วยสตาร์ตอัพประมาณ 20 ราย รายละไม่เกิน 3 ล้านบาท (ในวงเงิน 50 ล้าน)
กระทรวงอุตสาหกรรม ในฐานะหน่วยงานหลักที่ผลักดัน InnoSpace (Thailand) พร้อมที่จะร่วมสร้างและพัฒนา Startup ของประเทศ เพื่อมุ่งสู่การเป็นศูนย์กลางของนวัตกรรมและ Startup ของอาเซียน และพร้อมที่จะเป็นหน่วยงานสนับสนุนการพัฒนาให้ InnoSpace (Thailand) เพื่อให้เป็นแพลทฟอร์มในการเสริมสร้าง และเติมเต็มระบบนิเวศการพัฒนา Startup ไทย ให้ครบถ้วนตลอดวงจรชีวิต และผลักดันให้ Startup ไทยเข้าสู่ตลาดโลกได้
สามารถติดตามรายละเอียดได้ที่
https://www.facebook.com/innospacethailand/
รัฐบาลไทย-ข่าวทำเนียบรัฐบาล-มาตรวิทยา ยกระดับหุ่นยนต์เครื่องต้นแบบ (UV ROBOT) ฆ่าเชื้อโควิด-19 [กระทรวงการอุดมศึกษา วิทยาศาสตร์วิจัยและนวัตกรรม]
วันพฤหัสบดีที่ 14 พฤษภาคม 2563
มาตรวิทยา ยกระดับหุ่นยนต์เครื่องต้นแบบ (UV ROBOT) ฆ่าเชื้อโควิด-19 [กระทรวงการอุดมศึกษา วิทยาศาสตร์วิจัยและนวัตกรรม]
มาตรวิทยา ยกระดับหุ่นยนต์เครื่องต้นแบบ (UV ROBOT) ฆ่าเชื้อโควิด-19
เมื่อวันที่ 7 พฤษภาคม 2563 สถาบันมาตรวิทยาแห่งชาติ (มว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมมือกับเอกชน บริษัท ซีนเนอร์ยี่ เทคโนโลยี จํากัด เพื่อยกระดับหุ่นยนต์เครื่องต้นแบบ ให้เกิดประสิทธิภาพในการยับยั้งสถานการณ์แพร่ระบาดของโควิด-19 ในปัจจุบัน โดยที่ความร่วมมือในครั้งนี้ฝ่ายมาตรวิทยาอุณหภูมิและแสง สถาบันมาตรวิทยาแห่งชาติได้ให้ความอนุเคราะห์ในการทดสอบปริมาณความเข้มแสง (Irradiance) ที่ระยะต่างๆ เพื่อที่จะได้ทราบว่า ในระยะที่แตกต่างกัน จะใช้เวลาในการฆ่าเชื้อแตกต่างกันเท่าไร รวมทั้งอายุการใช้งานของหลอดและประสิทธิภาพการถดถอย (Live circle of UVC lamp) เพื่อจะได้ทราบถึงอายุการใช้งานและประสิทธิภาพของหลอดยูวีซี ทั้งนี้บริษัท ซีนเนอร์ยี่ เทคโนโลยี จํากัด เป็นผู้ให้บริการงานออกแบบและผลิตอุปกรณ์อิเล็กทรอนิกส์และ Smart Solutions ที่ตอบโจทย์ แก้ไขปัญหาด้วยนวัตกรรมและเทคโนโลยี ทั้ง 2 หน่วยงานได้เล็งเห็นถึงความสําคัญและมีความตั้งใจที่จะพัฒนาอุปกรณ์ หุ่นยนต์รังสียูวีเพื่อฆ่าเชื้อโรคตัวต้นแบบ (UV Robot) ที่จะเป็นประโยชน์ต่อสถานพยาบาล อาคารสํานักงาน และพื้นที่ระบบปิดอื่น ๆ
โดยบริษัทจะนําเครื่องต้นแบบดังกล่าวไปพัฒนาเพื่อให้เกิดประสิทธิภาพสูงสุด และทําการส่งมอบให้กับโรงพยาบาลต่างๆ ต่อไปในเร็วๆ นี้ ในการนี้นางอัจฉรา เจริญสุข ผู้อํานวยการ มว. พร้อมด้วย นายอนุสรณ์ ทนหมื่นไวย รองผู้อํานวยการ และ ร.ท.อุทัย นรนิ่ม ผู้ช่วยผู้อํานวยการ พร้อมด้วยนักมาตรวิทยา ฝ่ายมาตรวิทยาอุณหภูมิและแสง ให้การต้อนรับคุณนิติ เมฆหมอก กรรมการผู้จัดการ, คุณรัศมี สืบชมภู รองกรรมการผู้จัดการ, คุณณัฐวุฒิ อิ่มใจ Product Engineer, คุณกร โชติพิทักษกุล Software Engineer, และคุณสัจจาพร พิลึก Business Development จากบริษัท ซีนเนอร์ยี่ เทคโนโลยี จํากัด ในการส่งมอบ UV Robot เครื่องต้นแบบ ตามวัตถุประสงค์ของทั้ง 2 หน่วยงานต่อไป ณ อาคารผดุงมาตร สถาบันมาตรวิทยาแห่งชาติ (มว.) จ.ปทุมธานี
รัฐบาลไทย-ข่าวทำเนียบรัฐบาล-สธ.ประชุมทางไกล กำชับโรงพยาบาลทุกแห่ง เตรียมรับภัยแล้ง
วันศุกร์ที่ 9 สิงหาคม 2562
สธ.ประชุมทางไกล กําชับโรงพยาบาลทุกแห่ง เตรียมรับภัยแล้ง
กระทรวงสาธารณสุข ประชุมทางไกลผ่านระบบวิดีโอ กําชับโรงพยาบาลทุกแห่ง และช่วยเหลือบรรเทาความเดือดร้อนของประชาชนผู้ประสบปัญหา
กระทรวงสาธารณสุข ประชุมทางไกลผ่านระบบวิดีโอ กําชับโรงพยาบาลทุกแห่ง และช่วยเหลือบรรเทาความเดือดร้อนของประชาชนผู้ประสบปัญหา
วันนี้ (9 สิงหาคม 2562) ที่กระทรวงสาธารณสุข จ.นนทบุรี นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ให้สัมภาษณ์ภายหลังการประชุมทางไกลผ่านระบบวิดีโอกับนายแพทย์สาธารณสุข ทั่วประเทศ ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยสถานการณ์ภัยแล้งที่เกิดขึ้น ได้ให้ศูนย์ปฏิบัติการฉุกเฉินด้านการแพทย์และสาธารณสุข กรณีภัยแล้งประชุมทางไกลผ่านระบบวิดีโอกับนายแพทย์สาธารณสุขจังหวัดทั่วประเทศ เกี่ยวกับการเตรียมความพร้อมด้านการแพทย์และสาธารณสุขรองรับภัยแล้งที่เกิดขึ้น โดยขอให้ดําเนินการดังนี้ 1.ติดตามสถานการณ์เตรียมแผนรับภาวะภัยแล้งในแต่ละพื้นที่ 2.ประชาสัมพันธ์ให้ความรู้แก่ประชาชน เพิ่มความระมัดระวังเรื่องความสะอาดของอาหาร น้ําดื่ม ภาชนะเก็บกักน้ําการป้องกันโรคในฤดูร้อน ได้แก่ โรคอุจจาระร่วง อาหารเป็นพิษ เป็นต้น 3.รณรงค์สร้างสุขอนามัยส่วนบุคคล กินร้อน ช้อนกลาง ล้างมือ 4.เตรียมยาและเวชภัณฑ์สําหรับช่วยเหลือรักษาพยาบาลผู้ป่วย 5.สํารองเก็บกักน้ําไว้ใช้ในงานบริการการรักษาพยาบาล และการอุปโภคบริโภคของเจ้าหน้าที่ให้เพียงพออย่างน้อย 3 วัน 6.ขอความร่วมมือเจ้าหน้าที่และผู้รับบริการสนับสนุนมาตรการประหยัดน้ําของโรงพยาบาล
"ท่านรัฐมนตรีว่าการกระทรวงสาธารณสุข มีความห่วงใย ได้กําชับให้ทุกพื้นที่เสี่ยงภัยแล้ง เตรียมสํารองน้ําให้เพียงพอและรายงานสถานการณ์ที่วอร์รูมส่วนกลางทุกวัน เพื่อวางแผนช่วยเหลือได้ทันที ไม่กระทบกับประชาชนผู้รับบริการ โดยในวันอาทิตย์ที่ 11 สิงหาคมนี้ จะลงไปติดตามสถานการณ์ในพื้นที่ด้วยตนเองที่ จังหวัดสุรินทร์" นายแพทย์ประพนธ์ กล่าว
สําหรับสถานการณ์ภัยแล้ง ขณะนี้ส่งผลกระทบกับสถานบริการจํานวน 2 แห่ง คือโรงพยาบาลวิเชียรบุรี จังหวัดเพชรบูรณ์ และโรงพยาบาลสุรินทร์ สําหรับโรงพยาบาลวิเชียรบุรี ขณะนี้สถานการณ์ได้คลี่คลายแล้ว ส่วนโรงพยาบาลสุรินทร์ ทางโรงพยาบาลได้ประกาศภาวะฉุกเฉิน และจัดตั้งศูนย์ปฏิบัติการฉุกเฉินด้านการแพทย์และสาธารณสุข กรณีภัยแล้งเพื่อประเมินสถานการณ์น้ําประจําวัน แต่ยังให้บริการประชาชนได้ตามปกติ โดยได้ประสานความร่วมมือกับสํานักงานป้องกันและบรรเทาสาธารณภัยจังหวัด องค์การปกครองส่วนท้องถิ่น การประปาส่วนภูมิภาคและหน่วยงานอื่น ๆ ที่เกี่ยวข้อง สนับสนุนช่วยลําเลียงน้ําวันละประมาณ 3 แสนลิตร และคาดว่า 2-3 วันนี้ ระบบประปาของจังหวัดจะสามารถจ่ายน้ําได้ตามปกติ
******************************9 สิงหาคม 2562
********************************************
รัฐบาลไทย-ข่าวทำเนียบรัฐบาล-อัตราการจ่ายเงินช่วยเหลือชาวไร่อ้อย ปี 62/63
วันอังคารที่ 16 มิถุนายน 2563
อัตราการจ่ายเงินช่วยเหลือชาวไร่อ้อย ปี 62/63
วันอังคารที่ 16 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบอัตราการจ่ายเงินช่วยเหลือเกษตรกรชาวไร่อ้อย ตามโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิต ฤดูการผลิตปี 2562/2563 วงเงิน 10,000 ล้านบาท สําหรับอัตราการจ่ายเงินช่วยเหลือฯ แบ่งออกเป็น 2 ส่วน คือ อัตราตันละ 85 บาท สําหรับชาวไร่อ้อยที่ส่งอ้อยเข้าโรงงานทุกราย รายละไม่เกิน 5,000 ตัน และอัตราตันละ 92 บาท เฉพาะชาวไร่อ้อยที่ตัดอ้อยสดเข้าโรงงานทุกตันอ้อย (ตามมาตรการแก้ปัญหาฝุ่น PM2.5 จากการเผาอ้อย) โดยคาดว่าจะสามารถจ่ายเงินช่วยเหลือได้ภายในเดือน มิ.ย. 63 และช่วยบรรเทาความเดือดร้อนให้พี่น้องเกษตรกรชาวไร่อ้อยได้กว่า 300,000 รายทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​เอกอัครราชทูตสาธารณรัฐประชาชนบังกลาเทศประจำประเทศไทย เข้าเยี่ยมคารวะ รัฐมนตรีประจำสำนักนายกรัฐมนตรี
วันพฤหัสบดีที่ 30 สิงหาคม 2561
​เอกอัครราชทูตสาธารณรัฐประชาชนบังกลาเทศประจําประเทศไทย เข้าเยี่ยมคารวะ รัฐมนตรีประจําสํานักนายกรัฐมนตรี
​เอกอัครราชทูตสาธารณรัฐประชาชนบังกลาเทศประจําประเทศไทย เข้าเยี่ยมคารวะ รัฐมนตรีประจําสํานักนายกรัฐมนตรี
วันที (30 ส.ค. 2561) เวลา 11.00 น. นางซะอีดะฮ์ มุนา ตัสนีม (H.E. Ms. Saida Muna Tasneem) เอกอัครราชทูตสาธารณรัฐประชาชนบังกลาเทศประจําประเทศไทย เข้าเยี่ยมคารวะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี เพื่ออําลาเนื่องในโอกาสพ้นจากหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการสนทนา ดังนี้
รัฐมนตรีประจําสํานักนายกรัฐมนตรีกล่าวขอบคุณเอกอัครราชทูตบังกลาเทศ ที่ปฏิบัติหน้าที่ในการส่งเสริมความสัมพันธ์ระหว่างทั้งสองประเทศให้แนบแน่นยิ่งขึ้น ตลอดระยะเวลาที่ดํารงตําแหน่ง โดยความสัมพันธ์ไทย – บังกลาเทศ ดําเนินไปอย่างราบรื่น ขณะที่เอกอัครราชทูตบังกลาเทศแสดงความยินดีกับความสําเร็จจากการเดินทางเยือนบังกลาเทศของรัฐมนตรีประจําสํานักนายกรัฐมนตรี เมื่อเดือนพฤษภาคมที่ผ่านมา พร้อมทั้งกล่าวสนับสนุนให้ทั้งสองประเทศมีการแลกเปลี่ยนการเยือนระหว่างกันอย่างสม่ําเสมอ
ทั้งสองได้ร่วมหารือเกี่ยวกับความร่วมมือระหว่างกัน อาทิ การค้าการลงทุน การศึกษา แรงงาน และความเชื่อมโยงในภูมิภาค โดยเอกอัครราชทูตบังกลาเทศเน้นย้ําให้ทั้งสองประเทศสานต่อความร่วมมือที่มีอยู่นี้ต่อไป พร้อมพัฒนาความร่วมมือในด้านอื่น ๆ ควบคู่ไปด้วย โอกาสนี้ ทั้งสองฝ่ายแสดงความยินดีกับความสัมพันธ์ที่ราบรื่นและเป็นมิตรต่อกันมานานกว่า 46 ปี ซึ่งรัฐมนตรีประจําสํานักนายกรัฐมนตรีหวังเป็นอย่างยิ่งว่าทั้งสองประเทศจะสานต่อความสัมพันธ์ที่ใกล้ชิดนี้ให้มีความราบรื่นต่อไป และเน้นย้ําว่ารัฐบาลไทยจะให้ความร่วมมือกับเอกอัครราชทูตบังกลาเทศคนใหม่อย่างเต็มที่เช่นเดิม
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  12 มีนาคม 2562
วันอังคารที่ 12 มีนาคม 2562
สรุปข่าวการประชุมคณะรัฐมนตรี  12 มีนาคม 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี